《程朱之学四首》
宋代·陈普

杨氏枯不生，墨者散无纪。
申韩明不仁，黄老信非礼。
岂难定邪正，未足容臧否。
世有颜孟徒，一鼓俘其垒。
独惟一妖鸟，来自昆仑趾。
其高出天地，其毒逾蛇豕。
名公不能辨，韩愈亦窍喜。
高士溺其深，愚夫乐其鄙。
精散不知收，魂飘不能止。
五典潜扫除，三纲悉沦委。
遂令四海人，没溺怀襄水。
绝非是似圣，大病在近理。
仁哉天地心，特出程朱子。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。